Diari Oficial de la Generalitat Valenciana


Sumari del DOGV 8897, del 03-09-2020 (2020/6844)

Informació pública de la modificació de la sol·licitud inicial d'autorització administrativa, de construcció i declaració en concret d'utilitat pública, del traçat de línia aèria trifàsica als termes municipals de Vilafamés i la Pobla Tornesa. Expedient ATLINE/2017/88/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8897

Data del DOGV
:   03-09-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/6844


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la modificació de la sol·licitud inicial d'autorització administrativa, de construcció i declaració en concret d'utilitat pública, del traçat de línia aèria trifàsica als termes municipals de Vilafamés i la Pobla Tornesa. Expedient ATLINE/2017/88/12. [2020/6844]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, es va sotmetre a informació pública la sol·licitud d'autorització administrativa prèvia, autorització administrativa de construcció i declaració en concret d'utilitat pública, a l'Ajuntament de la Pobla Tornesa el 29 de juliol de 2017, a l'Ajuntament de Vilafamés el 21 de juliol de 2017, en el DOGV el 31 d'agost de 2017, en el periòdic Mediterráneo el 31 d'agost de 2017, i en el BOP el 28 de setembre de 2017.  
  
Amb l'objecte de complir els condicionats de l'Ajuntament de la Pobla Tornesa, s'aporta en data 8 de juny de 2020 un annex al projecte amb modificació del traçat inicial.  
L'esmentada modificació no incrementa el nombre de suports a instal·lar, sinó que únicament es modifica la ubicació dels suports 14 i 15 i se substitueixen els suports 16 i 17, canviant la tipologia d'aquests. S'incrementa la longitud inicial de la línia de 2.430 m a 2.479 m. La modificació plantejada produeix una nova afecció, així com variacions en les afeccions d'algunes finques, al terme municipal de la Pobla Tornesa, i per això es procedeix a realitzar una nova informació pública de la instal·lació elèctrica que s'indica:  
  
Peticionari: Iberdrola Distribución Eléctrica, SAU.  
Projecte/avantprojecte. Denominació: «Nova línia aèria trifàsica de 20kV de suport 946257 L - les Clotxes ST Sant Joan de Moró a suport 946285 L - les clotxes ST Sant Joan de Moró, al terme municipal de Vilafamés i la Pobla Tornesa (Castelló). PYTO-CS-66-/16».  
Emplaçament de la instal·lació: partida Mas del Naber i partides Aiguamolls, la Rambleta i el Prat, termes municipals de Vilafamés i la Pobla Tornesa (Castelló).  
Pressupost: 53.126,35 ?.  
  
Els projectes i documents annexos de l'expedient seran exposats per a consulta pública en l'adreça electrònica http://www.indi.gva.es/es/web/energia/castello, en castellà, i http://www.indi.gva.es/va/web/energia/castello, en valencià, en l'apartat Informació pública, disponibles des de l'endemà de la publicació.  
  
Documents sotmesos a informació pública:  
- Projecte inicial  
- Annex projecte  
- RBD annex.  
- Separata annex Ajuntament de la Pobla Tornesa.  
- Separata annex Confederació Hidrogràfica Xúquer.  
- Separata annex Subdelegació del Govern, Enagas.  
- Separata annex ST Medi Ambient Vies Pecuàries.  
  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació assenyalada, en l'adreça electrònica indicada o presencialment en el Servei Territorial d'Indústria i Energia, situat al carrer de Cavallers, 8, de Castelló de la Plana, així com dirigir a l'esmentat servei territorial les al·legacions que es consideren oportunes, en el termini de vint dies comptat a partir de l'endemà de la publicació d'aquest anunci, les quals es podran presentar per via telemàtica a través de la seu electrònica de la Generalitat, accedint a l'enllaç http://www.gva.es/es/inicio/procedimientos'id\_proc=18757&version=amp, o en cas de persones físiques, amb la presentació per duplicat, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Després d'haver transcorregut aquest termini sense realitzar al·legacions, es considerarà que hi estan conformes, i perdran el dret al tràmit corresponent. Això, sense perjudici de la interposició dels recursos que siguen procedents contra la resolució definitiva del procediment, en els terminis establits legalment i reglamentàriament.  
  
Castelló de la Plana, 30 de juny de 2020.- El cap del Servei Territorial d'Indústria i Energia: Gerardo Nebot García.